ŠOLSKI SKLAD OSNOVNE ŠOLE MALEČNIK

Malečnik 61

2229 Malečnik

**ZAPISNIK 2. SEJE ŠOLSKEGA SKLADA OŠ MALEČNIK V ŠOLSKEM LETU 2014/2015**

Seja je potekala v sredo 26.11.2014 ob 17. uri v prostorih OŠ Malečnik v matematični učilnici.

**PRISOTNI ČLANI**: g. Dejan Senekovič (predstavnik staršev, predsednik sklada),g. Tomaž Škrlec (predstavnik staršev), g. Marjan Vidovič (predstavnik staršev), ga. Katja Kozjek Varl (predstavnica šole, podpredsednica sklada), ga. Sonja Rečnik (predstavnica šole), g. Milan Pečovnik (predstavnik šole).

**ODSOTNI ČLANI**: ga.Mojca Bruić (predstavnica staršev).

**VABLJENI:**  g. Rudolf Sedič ( ravnatelj).

**DNEVNI RED:**

              1. Ugotovitev sklepčnosti in potrditev dnevnega reda;

              2. Pregled in potrditev zapisnika prejšnje seje;

              3. Prenova parketa;

              4. Božično – novoletni bazar;

              5. Razno;

**Ad/1**Predsednik šolskega sklada g. Dejan Senekovič je pozdravil navzoče, prebral dnevni red in

ugotovil, da je Svet šolskega sklada (SŠ) sklepčen. Prav tako smo soglasno potrdili predlagani dnevni red. Pozdravili smo g. Marjana Vidoviča, novega člana, predstavnika staršev. Seznanili smo ga s cilji, ki smo si jih zadali v tem šolskem letu.

G. Vidovič je vprašal ali smo razmišljali o parkirišču in predlagal iskanje razpisov ter sodelovanje krajevne skupnosti, občine ipd.

**Ad/2** Pregledali in potrdili smo zapisnik prejšnje seje šolskega sklada. Pogovorili smo se o že realiziranih predlogih: postavitev mreže, gugalnica, postavitev stebrov za reflektorje...

**Ad/3** Trenutno je na računu 3265 €, od tega je predvideno okoli 1800€ za gugalnico, stanje na računu bo okoli 1465€. Z računa ŠS se bo nakazalo tudi plačilo računa za beton okoli 70 € (GOKOP) in za deske za peskovnik (BAUHAUS) okoli 20€.

Natančno finančno poročilo bomo podali na prihodnji seji ŠS.

Pogovor je tekel o prenovi parketa v šolski telovadnici, le-ta naj bi se izvedla med zimskimi počitnicami. Vodstvo šole, g. Senekovič in g. Pećovnik so pridobili nekaj ponudb, naugodnejša je bila v vrednosti 8600€ (4 x lakiranje, brušenje, črte in certifikat na izvedbo). Igrišče bo pripravljeno za igranje odbojke, košarke, rokometa in badmintona.

Člani ŠS planiramo, da bi lahko s prispevki staršev in donatorjev do marca zbrali okoli 5000€.

Ravnatelj nas je seznanil, da bo šola denar od najemnin (7100 €) namenila za regres javnih delavcev, to je polni regres v vrednosti 670 €, v primeru, če bomo imeli dva zaposlena preko javnih del. V dogovorom z ravnateljem bo šola zagotovila 5500 €.

**Sklep 1: razliko do polnega zneska izdanega računa krije ŠS.**

**Sklep 2: v kolikor se ne bo zbralo dovolj sredstev do začetka del, se bomo z izvajalcem dogovarjali o možnosti plačila v dveh obrokih.**

**Sklep 3: pričetek del je planiran za čas šolskih zimskih počitnic, predvidevamo, da kakšen dan prej, sicer pa okvirno med 12.2. in 23.2.**

G. Vidovič bo preveril, če je možno preko obrtne zbornice organizirati prostovoljno pleskanje dveh učilnic, in sicer učilnici 1. in 2. razreda.

**Ad/4**

Pogovarjali smo se o organizaciji božično – novoletni bazarja. Učenci bodo izdelali izdelke za ponudbo na bazarju, ki bo izveden 10. decembra 2014. Istočasno bo organiziran koncert šolskih pevskih zborov s pričetkom ob 17. uri.

**Sklep 4: najprej bo izveden koncert, potem pa prodaja izdelkov. Zvezdice (plačilno sredstvo) bodo naprodaj pred koncertom in kasneje.**

Vodji bazarja bosta Sonja Rečnik in Katja K. Varl, ki bosta poskrbeli za organizacijo, okrasitev telovadnice in nemoten potek samega bazarja. Tudi letos bomo staršem in ostalim obiskovalcem ponudili koledar. Ravnatelj se bo pri lanskoletnem ponudniku (Foto Tone, Lenart) pozanimal, če ponudba velja tudi letos. Razredniki naj opozorijo učence glede prodaje koledarjev, le-ti naj bodo ponujeni zgolj v domačem okolju in znancem. Vabilo za prireditev bosta pripravili ga Sonja Rečnik in ga. Katja K. Varl.

Podan je bil predlog, da ponudnika ART in Mladinsko knjigo zaprosim za možnost donacije materiala ali popust na material, ki bi ga koristili za potrebe izdelkov.

Po koncu bazarja se bomo člani ŠS sestali in analizirali uspešnost bazarja.

**Ad/5**

G. Pečovnik je predlagal, da bi se g. Janezu Fajfarju in g. Borisu zahvalili za sodelovanje pri vseh delih za potrebe šolskega sklada, tako da jima bi izročili spominsko zahvalo s fotografijo.

G. Vidovič je predlagal, da bi znotraj šole organizirali natečaj za izvirni spominek Malečnika.

Učitelji smo člane seznanili z redno uporabo šolskega igrišča.

Naslednja seja bo sklicana v mesecu marcu.

Sestanek je bil zaključen ob 18.40 uri.

Zapisnik zapisala

Katja Kozjek Varl